tartuNLP/wikipedia-smugri-20251201 huggingface dataset:
Sam Kelly

Sam Kelly (oikea nimi Roger Michael Kelly, 19. joulukuuta 1943 Manchester, Lancashire, Britannia – 14. kesäkuuta 2014 Esher, Surrey, Britannia) oli brittiläinen näyttelijä. Hän näytteli muun muassa kapteeni Hans Geeringin roolissa komediasarjassa "Maanalainen armeija iskee jälleen".
Nuoruus.
Kelly syntyi Manchesterissa, Lancashiressa vuonna 1943. Hänet hylättiin syntymän jälkeen ja eräs pariskunta adoptoi hänet. Myöhemmin Kelly muutti adoptiovanhempiensa kanssa Liverpooliin, jossa hän kävi koulua Liverpool collegiate schoolissa. Kelly työskenteli ensin virkailijana, mutta aloitti myöhemmin opinnot London Academy of Music and Dramatic Artissa, valmistuen vuonna 1967.
Ura.
Uransa alussa Kelly työskenteli repertoaariteatterissa viiden vuoden ajan, esiintyen muun muassa näytelmässä "Macbeth" yhdessä Nigel Hawthornen kanssa. Tämän jälkeen hän työskenteli vuoden ajan Young Vic -teatterissa Lontoossa. Vuonna 1977 hän perusti Croydon Warehouse -teatterin yhdessä näyttelijä Richard Iresonin ja ohjaaja Adrian Shergoldin kanssa.
Vuosina 1974–1977 Kelly esiintyi ”Bunny” Warrenin roolissa komediasarjassa "Hilut kintuissa". Rooli teki Kellystä tunnetun televisiokasvon. Vuonna 1976 Kelly sai roolin Mike Leighin televisioelokuvasta "Knock for Knock". Roolin seurauksena Kellystä tuli Leighin luottonäyttelijä, esiintyen tämän elokuvissa "Topsy-Turvy – mullin mallin" (1999), "Kaikki tai ei mitään" ja "Mr. Turner" (2014).
Vuonna 1982 Kelly aloitti saksalaisen kapteeni Hans Geeringin roolissa komediasarjassa "Maanalainen armeija iskee jälleen". Kelly jätti sarjan neljännen tuotantokauden jälkeen. Geeringin roolin lisäksi Kelly esiintyi myös komediasarjoissa "Barbara" ja "On the Up".
2000-luvulla Kelly vieraili muun muassa televiosarjoissa "Casualty", "EastEnders" ja "Hercule Poirot" sekä elokuvassa "Nanny McPhee ja suuri pamaus". Kelly esiintyi myös velhon roolissa "Wicked" -musikaalissa, mutta joutui vetäytymään roolista loppuvuonna 2013 heikon terveytensä vuoksi.
Yksityiselämä.
Kelly oli parisuhteessa journalisti Grace Pieniazekin kanssa tämän kuolemaan 2009 saakka. Kelly kuoli syöpään 70-vuotiaana 14. kesäkuuta 2014.
Kuuban presidentti

Kuuban presidentti on Kuuban valtionpäämies ja hallituksen pää. Hän on sekä valtioneuvoston että ministerineuvoston puheenjohtaja. presidentti valitaan epäsuoralla vaalilla, jossa äänestävät kansalliskokouksen jäsenet. Kausi kestää viisi vuotta, sama henkilö voidaan valita uudelleen.
Norjan ralli 2009

Norjan ralli 2009 (virallisesti "Rally Norway") oli Rallin MM-sarjan kauden 2009 toinen osakilpailu, joka ajettiin 12.–15. helmikuuta 2009. Kilpailussa oli 23 erikoiskoetta.
Lionel Zinsou

Lionel Zinsou (s. 23. lokakuuta 1953 Pariisi) on ranskalais-beniniläinen taloustieteilijä ja pankkiiri, joka oli Beninin pääministeri vuosina 2015–2016. Kesäkuusta 2017 lähtien hän on ollut Terra Novan, Ranskan keskusta-vasemmiston ajatushautomon puheenjohtaja.
Varhaisvaiheet ja koulutus.
Lionel Zinsoun isä syntyi Beninissä, joka silloin tunnettiin nimellä Dahomey. Zinsoun setä Émile Zinsou oli Dahomeyn presidentti vuodesta 1968 vuoteen 1969.
Zinsou on valmistunut École Normale Supérieuresta ja London School of Economicsista.
Ura.
Zinsou kehitti läheisen yhteistyön Ranskan sosialistisen poliitikon Laurent Fabiusin kanssa ja työskenteli Fabiusin alaisuudessa 1980-luvun puolivälissä, kun viimeksi mainittu oli hallituksessa.
Zinsou oli Rothschildsin pankkiirikumppani ennen kuin hän liittyi sijoitusrahasto PAI Partnersiin vuonna 2008. Hän oli myös Beninin presidentin Yayi Bonin erityisavustaja vuosina 2006–2011.
Vuonna 2013 hänen rahoittamansa Zinsou-säätiö avasi Ouidahissa, Beninissä Etelä-Afrikkaa lukuun ottamatta Saharan eteläpuolisen Afrikan ensimmäisen nykytaiteen museon.
Presidentti Yayi Boni nimitti Zinsoun Beninin pääministeriksi vuonna 2015 yhdessä 27-jäsenisen hallituksen kanssa, ja antoi hänelle vastuun taloudellisesta kehityksestä. Pääministerin virkaa ei ole mainittu Beninin vuoden 1990 perustuslaissa, eikä Yayi Bonin presidenttikaudellakaan perustuslain tultua voimaan juuri ketään virassa pidetty. Zinsou nimitettiin alle kymmenen kuukautta ennen presidentin toisen kauden päättymistä, ja koska viimeksi mainittu on kieltäytynyt hakemasta uudelleenvalintaa, jotkut katsoivat, että nimitys oli merkki siitä, että Zinsou oli hänen valittu seuraajansa.
Zinsou ilmoitti 1. joulukuuta 2015, olevansa ehdokkaana Forces Cauris pour un Bénin émergent -puolueessa vuoden 2016 presidentinvaaleissa. Hän sanoi keskittyvänsä maatalouden rahoittamiseen ja auttamaan epävirallisia työntekijöitä saamaan virallisen työpaikan.
Vieraillessaan Djougoussa Luoteis-Beninissä joulukuussa 2015 Zinsoun helikopteri putosi urheilusstadioniin. Hän ei vahingoittunut.
Kesäkuussa 2017 Zinsou nimitettiin Terra Novan puheenjohtajaksi.
Outpost

Outpost on Sierra On-Linen kehittämä ja julkaisema kaupunginrakennuspeli. Peli on julkaistu vuonna Macintoshille ja Windowsille. Peli oli tuolloin harvoja kovaa tieteisfiktiota edustavia pelejä.
Pelille julkaistiin löyhä jatko-osa "Outpost 2", joka oli lähempänä pelejä kuten "Dune 2" ja "Command &amp; Conquer".
Pelaaminen.
Peli alkaa Maan tuhoutumisella ja pelaaja saa vain rajallisesti resursseja uuteen sijaintiin. Pelaajan tehtävä oli toimia siirtokunnan johtajana ja vaikuttaa resurssien käyttöön sekä teknologian kehitykseen. Teknologian kehitys saattoi johtaa siirtymiseen toiselle planeetalle tai planeetan maankaltaistamiseen. Peli saattoi myös päättyä heti alkuunsa mikäli uusi planeetta oli asumiskelvoton.
Kritiikki.
Pelin julkaisuversio oli buginen ja siitä puuttui ominaisuuksia, jotka olivat lehtien arvosteluun käyttämässä beta-versiossa mukana. Pelille tehtyjen strategiaoppaiden mukaan loppupeliin olisi tarvinnut rakennuksia, jotka pelistä puuttuivat. Pelille julkaistiin kuitenkin myöhemmin päivitys, jossa osa näistä ominaisuuksista lisättiin peliin.
Psittacosaurus

Psittacosaurus ("papukaijalisko") oli sarvinaamoihin kuulunut kasvinsyöjädinosaurus, joka eli varhaisliitukaudella noin 126–101 miljoonaa vuotta sitten.
Fossiilit.
"Psittacosauruksen" kuvasi ensimmäisenä Henry Fairfield Osborn vuonna 1923. Se löydettiin Mongoliasta. Ensimmäiset fossiilit, jotka lajista löydettiin olivat sen kallo, jossa oli syvä ja kapea piikki. Laji nimettiin "Psittacosaurukseksi", joka tarkoittaa suomeksi "papukaijaliskoa", koska sen nokan rakenne muistutti papukaijan nokan rakennetta.
Lajin esittäminen.
Osborn kertoi esitellessään lajia, että "Psittacosauruksen" nokka muistutti kilpikonnan nokkaa ja joka olisi sopinut hyvin kovien kasvien jauhamiseen. Hän ajatteli myös, että lajin kallon oikealla puolella sijaitsevat nystyrät olivat jäänteitä "Psittacosauruksen" kurkusta. Koska lajilla oli päätä suojaava panssari sen luultiin kuuluvan panssarilaattoihin, mutta tällaisia nystyröitä ei kumminkaan löydetty muilta "Psittacosauri" yksilöiltä. Myöhemmin Osborn luokitteli uudenlaisen heimon, joka sai nimekseen "Psittacosauridae" ja "Psittacosauruksesta" tuli heimon ensimmäinen laji.
Psittacosaurus kuuluu Ceratopseihin.
Osborn ei ikinä vertailut "psittacosaureja" toisen lajin ceratopsein kanssa. Laji muistutti myös ceratopsia sillä tavalla, että lajilla oli hampaaton nokka. Osborn erehtyi lajista sillä hän tulkitsi lajin kallon väärin, koska hän piti lajin yläleuan kärjessä sijaitsevaa luuta premaxilla-luuna. Mutta oikea permaxilla-luu sijaitsi taaempana, ja lajin kärjessä sijaitseva luu muistutti muiden Ceratopsi lajien "rostrum-luuta". Mutta tämä tieto tuli vasta esille silloin, kun Alfred Romer kertoi kirjassa "Osteology of the Reptiles" vuonna 1956.
Kuvaus.
"Psittacosauruksen" pituus oli noin 80 senttimetristä kahteen metriin, ne olivat 1,2 metrin korkuisia ja painoivat noin 25-80 kilogrammaa. Ne elivät noin 11 vuotta. "Psittacosaurusen" etujalat, jotka olivat hieman lyhyempät kuin sen takajalat. Siksi laji pystyi käyttämään niitä käsinä ja tilanteen mukaan kävelemään neljällä jalalla.
Luokittelu.
"Psittacosaurus" kuului lintulantiollisiin. Se oli hyvin varhainen Ceratopseihin kuulunut laji. Laji kuului "Psittacosauridaen" heimoon.
Juhani Jauhiainen

Jaakko Juhani Jauhiainen (s. 12. huhtikuuta 1934 Helsinki) on suomalainen arkkitehti.
Jauhiainen valmistui arkkitehdiksi Teknillisestä korkeakoulusta vuonna 1961. Hän oli opiskeluaikanaan harjoittelijana Alvar Aallon arkkitehtitoimistossa ja vuosina 1960–1964 hän oli työssä Viljo Revellin arkkitehtitoimistossa. Revellin kuoltua Jauhiaisesta tuli arkkitehtitoimisto Heikki Castrén &amp; Co:n osakas. Toimiston nimenä oli Castrén–Jauhiainen–Nuuttila vuosina 1972–1980, Jauhiainen–Nuuttila vuosina 1980–1988 ja CJN vuodesta 1988 lähtien. 1970-luvulta lähtien Jauhiainen oli mukana myös ulkomaille suuntautuneessa projektirakentamisessa Devecon Oy:n hallituksen jäsenenä. Näitä projektikohteita olivat muun muassa Ras Lanufin kaupungin rakentaminen Libyassa, Ouagadougou-kongressikeskus Sirtissä Libyassa ja Awash International Bank -pankin pääkonttori Addis Abebassa Etiopiassa.
Jauhiaisen vanhemmat olivat heikkovirtatekniikan professori Jaarli Jauhiainen ja Martta Hildén.
Suomessa Jauhiainen toimistoineen oli mukana useissa merkittävissä rakennuskohteissa, joita olivat muun muassa:
Marielle Franco

Marielle Franco (synt. Marielle Francisco da Silva, 27. heinäkuuta 1979 Rio de Janeiro – 14. maaliskuuta 2018 Rio de Janeiro) oli brasilialainen poliitikko ja ihmisoikeusaktivisti. Hän oli Rio de Janeiron kaupunginvaltuuston jäsen tammikuusta 2017 lähtien. Franco tunnettiin erityisesti naisten, mustien ja seksuaalivähemmistöjen puolestapuhujana. Lisäksi hän otti usein kantaa poliisiväkivaltaa vastaan. Franco murhattiin Rio de Janeirossa maaliskuussa 2018.
Elämä.
Franco syntyi Rio de Janeiron pohjoisosassa sijaitsevassa Marén favelassa ja aloitti työnteon jo 11-vuotiaana. Hän sai ainoan lapsensa 1998 ja pääsi vuonna 2002 opiskelemaan stipendin turvin sosiologiaa Rio de Janeiron paavilliseen yliopistoon (Pontifícia Universidade Católica do Rio de Janeiro). Tämän jälkeen Franco suoritti maisterin tutkinnon Fluminensen yliopistossa ja toimi Rio de Janeiron osavaltiovaltuutetun Marcelo Freixon avustajana vuodesta 2007 lähtien. Vuonna 2016 Franco valittiin Rio de Janeiron kaupunginvaltuustoon yli 46 500 äänellä vasemmistolaisen PSOL-puolueen ehdokkaana.
Murha.
Franco murhattiin Rio de Janeirossa 14. maaliskuuta 2018. Hän oli palaamassa keskustelutilaisuudesta, kun Francon autoa tulitettiin vieressä ajaneesta autosta. Franco ja autoa kuljettanut mies saivat surmansa, mutta hänen vierellään takapenkillä istunut Francon lehdistöavustaja selvisi hengissä. Heidän autoonsa ammutuista yhdeksästä laukauksesta kolme osui Francoa päähän ja yksi niskaan.
Francon murha herätti runsaasti huomiota eri puolilla maailmaa. Sitä kommentoivat muun muassa useat Hollywood-näyttelijät. Amerikkalainen artisti Katy Perry omisti Rio de Janeiron konsetissaan kappaleen hänen muistolleen murhaa seuranneena viikonloppuna. Francon muistoksi järjestettiin tuhansien ihmisten mielenosoituksia muun muassa Lontoossa, Pariisissa ja Tukholmassa.
Murhatutkimuksissa selvisi, että patruunat olivat peräisin Brasilian valtiollisen poliisin vuonna 2006 hankkimasta erästä. Tammikuussa 2019 murhastan pidätettiin yksi henkilö ja toinen etsintäkuulutettiin. Pidätetty poliisiupseeri on johtanut Muzeman favelassa toimivaa puolisotilaallista joukkoa. Etsintäkuulutettu mies on entinen Rio de Janeiron poliisin erikoisjoukkojen kapteeni. Molemmilla on myös kytköksiä presidentti Jair Bolsonaron perheeseen. Maaliskuussa 2019 murhaan liittyen pidätettiin vielä kaksi entistä poliisia, joista toista epäillään ampujaksi ja toista autonkuljettajaksi. Myös heillä on kytköksiä Bolsonaroon. Murhan toteuttajana epäillään olevan Escritorio do Crime -niminen palkkamurhiin erikoistunut organisaatio, jonka jäseninä on muun muassa entisiä poliiseja ja sotilaita, mutta murhan tilaajaa ei tiedetä.
Yksityiselämä.
Franco oli biseksuaali. Hän oli avoliitossa Mônica Tereza Benícion kanssa ja heillä oli yksi tytär. He seurustelivat 13 vuotta, vaikka kohtasivatkin vastusta perheiltään ja ystäviltään. Franco ja Benício suunnittelivat menevänsä naimisiin syyskuussa 2018.
Rautatienrakentajien hautausmaa

Rautatienrakentajien hautausmaa (myös "Radanrakentajien hautausmaa" tai "Rautatieläisten hautausmaa") on pieni hautausmaa Hyvinkään keskustan Parantolan kaupunginosassa Sandelininkadulla. Se on Hyvinkään vanhin hautausmaa ja se perustettiin vuonna 1858. Hautausmaa oli VR:n ja siten Suomen valtion omistuksessa vuoteen 2000 asti, jolloin se siirtyi Hyvinkään seurakunnalle.
Nimensä mukaisesti Rautatienrakentajien hautausmaa perustettiin Helsingin ja Hämeenlinnan välisen rautatien rakentajien viimeiseksi leposijaksi. Myöhemmin sinne on haudattu tunnettuja hyvinkääläisiä. Hautausmaan yhteydessä ei ole kirkkoa tai kappelia, mutta Hyvinkään kirkko sijaitsee lyhyen kävelymatkan päässä.
Radanrakentajien hautausmaa

Radanrakentajille perustettuja hautausmaita on useissa Suomen kaupungeissa, muun muassa:
Hyvinkään seurakunta

Hyvinkään seurakunta on Suomen evankelis-luterilaisen kirkon seurakunta, joka kattaa Hyvinkään kaupungin alueen. Seurakunta aloitti toimintansa 1800-luvun lopussa Hyvinkään vanhan kirkon rakentamisen aikoihin ja se itsenäistyi omaksi seurakunnakseen vuonna 1917. Ensimmäisenä kirkkoherrana toimi Akseli Renvall. Seurakunta omistaa Puolimatkan, Rautatienrakentajien, Rauhannummen ja Kytäjän hautausmaat.
Seurakunnan pääkirkko, Hyvinkään kirkko, valmistui vuonna 1961. Hyvinkään kirkon ja vanhan kirkon lisäksi seurakunta omistaa Kytäjän kirkon ja Puolimatkan ja Rauhannummen siunauskappelit.
Hyvinkään seurakuntaan kuului huhtikuun 2025 lopussa 28 798 jäsentä eli noin 61,2 prosenttia Hyvinkään kaupungin väestöstä. Jäsenmäärä on ollut 2000-luvulla laskussa: vuoden 2000 lopussa jäseniä oli 35 069, vuoden 2010 lopussa 34 375 ja vuoden 2020 lopussa 30 738.
Seurakunnan vt. kirkkoherrana toimii Virpi Koivisto.
Papisto.
Seuraavat henkilöt ovat toimineet Hyvinkään seurakunnan kirkkoherroina:
Walesin ralli 2009

Walesin ralli 2009 (virallisesti "65. Rally of Great Britain") oli Rallin MM-sarjan kauden 2009 12. ja viimeinen osakilpailu, joka ajettiin 23.–25. lokakuuta. Kilpailussa oli 16 erikoiskoetta.
Sébastien Loeb voitti kuljettajien mestaruuden yhdellä pisteellä ennen Mikko Hirvosta. Hirvonen kutisti Loebin 30 sekunnin johdon 18 sekuntiin, mutta joutui pysähtymään kun konepelti nousi pystyyn ja hän menetti tässä noin minuutin. Loeb voitti seitsemän kauden 12 kilpailusta ja varmisti kuudennen maailmanmestaruutensa.
Järvenpään seurakunta

Järvenpään seurakunta on Suomen evankelis-luterilaisen kirkon seurakunta Järvenpäässä. Järvenpään seurakunta on erotettu Tuusulan seurakunnasta omaksi seurakunnakseen vuonna 1952. Seurakunta sai oman kirkon, Järvenpään kirkon vuonna 1968. Seurakunta omistaa myös kaksi seurakuntakotia ja Elävän veden kappelina tunnetun vuonna 2012 valmistuneen pienen kappelin. 
Järvenpään seurakuntaan kuului vuoden 2025 huhtikuussa 27 254 jäsentä eli noin 58 prosenttia Järvenpään kaupungin väestöstä. Kirkkoon kuuluvien osuus on Järvenpäässä Suomen matalimpia.
Papisto.
Seuraavat henkilöt ovat toimineet Järvenpään seurakunnan kirkkoherroina:
Walesin ralli 2011

Walesin ralli 2011 (virallisesti "67. Wales Rally GB") oli Rallin MM-sarjan kauden 2011 13. ja viimeinen osakilpailu, joka ajettiin 10.–13. marraskuuta 2011. Kilpailussa oli 23 erikoiskoetta ja kilpailun keskuspaikka oli Cardiffissa.
Perjantaina Mikko Hirvonen joutui keskeyttämään kilpailun auton jäähdyttimen vaurioiden vuoksi. Hirvosen keskeytyksen myötä Sébastien Loeb varmisti kahdeksannen mestaruutensa. Loeb keskeytti kilpailun törmättyään katsojan autoon, joka oli väärällä puolella tietä.
Erikoiskokeet.
Kilpailussa oli 23 erikoiskoetta, joiden yhteispituus oli 358,59 kilometriä. Siirtymiä oli 1525,14 kilometriä ja kokonaispituus oli 1883,73 kilometriä.
Keravan seurakunta

Keravan seurakunta on Suomen evankelis-luterilaisen kirkon seurakunta Keravalla. Se perustettiin vuonna 1955, jolloin se erotettiin Tuusulan seurakunnasta.
Vuoden 2025 syyskuussa Keravan seurakuntaan kuului 19 989 jäsentä, mikä vastasi noin 51,7 prosenttia Keravan väestöstä. 2000-luvulla jäsenmäärä saavutti huippunsa vuonna 2007, jolloin jäseniä oli 25 187, minkä jälkeen jäsenmäärä on ollut melko jyrkässä laskussa.
Keravan seurakunnan pääkirkko on Keravan kirkko. Muita seurakunnan omistamia tiloja ovat Keravan ja Kalevan seurakuntakeskukset, Savion kerhotilat , Nuottakodon toimintakeskus, Katupappila, Siunauskappeli Tuusulassa ja Wanha Pappila. Savion vanha seurakuntakeskus lopetti toimintansa joulukuussa 2020. Vuonna 1972 valmistuneelle Savion seurakuntatalolle on haettu purkulupaa kosteusvaurioiden ja ilmanvaihto-ongelmien takia. Rakennus on myös teknisesti ja toiminnallisesti vanhentunut. Alueelle kaavaillaan uutta seurakuntakeskusta ja asuinrakennuksia. Savion hankkeen valmistelu on käynnistynyt seurakunnassa vuonna 2017, erilaisia vaihtoehtoja on selvitetty ja hankkeen valmistelu jatkuu luottamuselimissä. 
Seurakunnan virkaatekevänä kirkkoherrana toimii Markus Tirranen.
Papisto.
Seuraavat henkilöt ovat toimineet Keravan seurakunnan kirkkoherroina:
Tiutinen II

Tiutinen II oli suomalainen Tiutisen saaren ja Kotkan välillä liikennöinyt höyrylaiva, jonka höyrykattilan räjähdyksessä 14. marraskuuta 1924 kuoli 24 ihmistä, heidän joukossaan laivan päällikkö. Laiva oli matkalla Kotkasta Tiutiseen mukanaan 65 matkustajaa ja miehistön jäsentä kun laivan höyrykattila räjähti kello 16 aikaan upottaen samalla aluksen. Pahoin vaurioitunut hylky nostettiin 18. - 19. marraskuuta jolloin havaittiin että laivan pohja oli lähes kokonaan hävinnyt. Onnettomuuden uhrien muistomerkki sijaitsee Kotkan Parikan hautausmaalla (silloinen nimi Kotkan uusi hautausmaa)
Tiutisen Maito-Osuuskunnan omistama puolikannellinen höyrypursi Tiutinen II lähti Kotkan satamasta kello 16.15 iltapäivällä säännölliselle vuorolleen Tiutisen saareen. Laivalla oli oikeus ottaa 65 matkustajaa ja lähtiessä laiva oli aivan täynnä. 15 minuutin kuluttua lähdöstä kun laiva lähestyi noin kahden ja puolen kilometrin päässä Kotkan satamasta sijaitsevaa Tiutisen saarta ja oli noin kahden laivamitan päässä saaren laiturista laivan höyrykattila räjähti ja laiva upposi heti. Ennen räjähdystä kattilasta oli nähty purkautuvan höyryä. Räjähdys oli niin voimakas, että eräs sanomalehtipoika lensi laivasta laiturille saamatta mitään vammoja. Kolmen henkilön onnistui uimalla pelastua Tiutisen saarelle. Paikalle tulleet alukset pelastivat vedestä 22 loukkaantunutta. Kotkan sairaaalan tuoduista loukkaantuneista kuoli neljä. Laivassa oli ollut matkustajina enimmäkseen työstään palaavia työläisiä, joukossa joitakin insinöörejä ja insinöörikokelaita. Onnettomuuden syynä oli laivan höyrykattilan huonokuntoisuus. 
Tiutisen onnettomuuden uhrien hautajaiset olivat 23. marraskuuta 1924 Kotkan uudella hautausmaalla. Uhrien hautapatsas paljastettiin 21. marraskuuta 1926.
Kotka-aiheista iskelmää soittava Mutalahti-yhtye julkisti onnettomuudesta kertovan kappaleensa "Tiutinen 1924" Tiutisen työväentalolla 15. marraskuuta 2024 pidetyssä onnettomuuden satavuotismuistotilaisuudessa. 
Tiutinen II oli rakennettu 1890 Porissa (Björneborgs Mekaniska Verkstad, omistaja Wilhelm Rosenlew &amp; Co) ja se oli aluksi Turun seudulla paikallis- ja saaristoliikenteessä nimellä "S/S Runsala". Maaliskuussa 1924 kotkalainen "Tiutisen Maito-Osuuskunta" osti laivan haminalaiselta laivurilta ja asetti sen liikenteeseen kuljettamaan matkustajia ja tavaraa Kotkan ja Tiutisen saaren välillä, laivan nimeksi muuttui samalla "Tiutinen II". Laivan pituus ja leveys oli 51,5 ja 12 jalkaa ja höyrykoneen teho 6 hevosvoimaa.
Walesin ralli 2012

Walesin ralli 2012 (virallisesti 68. Wales Rally GB 2012) oli Rallin MM-sarjan kauden 2012 10. osakilpailu, joka ajettiin 13–16. syyskuuta.
Finanssi (ainejärjestö)

Finanssi ry eli Finanssi – Oulun Yliopiston Kauppatieteiden Opiskelijain yhdistys ry on Oulun yliopiston kauppatieteiden opiskelijoiden eli kyltereiden ainejärjestö. Järjestö on perustettu vuonna 1991, jolloin ekonomikoulutus aloitettiin Oulun yliopistossa. Yhdistys toimii kauppatieteiden opiskelijoiden etujärjestönä, toimii vuorovaikutuksessa talous- ja elinkeinoelämän kanssa sekä järjestää jäsenilleen vapaa-ajan toimintaa. Finanssi on Suomen Ekonomit ry:n yhteisöjäsen.
Järjestö.
Finanssin virallisina toimieliminä toimivat yhdistyksen kokoukset sekä yhdistyksen hallitus. Yhdistyksen kokous valitsee 12-henkisen hallituksen vastaamaan yhdistyksen toiminnasta yhdeksi kalenterivuodeksi.
Hallitus voi asettaa toimikuntia tukemaan omaa toimintaansa. Toimikuntien puheenjohtajina toimii kyseisen vastuualueen hallituslainen.
Tapahtumat.
Finanssi järjestää tapahtumia jäsenistölleen sekä Oulun opiskelijoille. Näihin lukeutuu mm. sitsit, Poikkitieteelliset haalaribileet, Öllövelli sekä Raksila Appro.
Työelämäyhteistyö.
Yhdistys järjestää jäsenilleen jatkuvasti yritysvierailuja monipuolisesti erilaisiin yrityksiin sekä ylläpitää Violettia Vyöhykettä. Violettiin Vyöhykeeseen kuuluvat yritykset tarjoavat jäsenille alennuksia samalla, kun yhdistys mainostaa näitä jäsenilleen. Finanssin pääyhteistyökumppanit ovat Osuuskauppa Arina (S-ryhmä), Kaarlenholvi, Hartwall, Oulun Energia sekä Eventilla.
Rautatieläisten hautausmaa

Rautatieläisille perustettuja hautausmaita on useissa Suomen kaupungeissa, muun muassa:
Walesin ralli 2013

Walesin ralli 2013 (virallisesti 69. Wales Rally GB 2013) oli Rallin MM-sarjan kauden 2013 13. ja viimeinen osakilpailu, joka ajettiin 14–17. marraskuuta.
Kallion seurakunta

Kallion seurakunta on Helsingin seurakuntayhtymän seurakunta Helsingissä. Seurakunta toimii Kallion, Alppilan, Harjun, Sörnäisten, Torkkelinmäen ja Siltasaaren kaupunginosien alueilla. 
Kallion seurakunnan pääkirkko on Kallion kirkko, minkä lisäksi seurakunnalla on ollut aiemmin käytössä Alppilan kirkko. Kallion seurakunta syntyi vuonna 1907, jolloin Helsingin seurakunta jaettiin kuuteen osaan..
Vuoden 2024 lopussa Kallion seurakuntaan kuului 17 800 jäsentä, mikä oli 40,1 prosenttia alueen asukkaista. 2000-luvulla seurakunnan jäsenmäärä on vähentynyt merkittävästi. Erityisesti 30–55-vuotiaita miehiä on jäseninä vähän.
Kallion seurakunnan kirkkoherra on Riikka Reina.
Kirkkoherrat.
Seuraavat henkilöt ovat toimineet Kallion seurakunnan kirkkoherroina:&lt;br&gt;
Sörnäisten suomalainen seurakunta
Kallion seurakunta
Sateenkaarimessu

Sateenkaarimessu tarkoittaa erityisesti seksuaali- ja sukupuolivähemmistöille suunnattua, lähinnä luterilaisen kirkon jumalanpalvelusta. Suomen evankelis-luterilaisen kirkon mukaan messujen tarkoitus on tarjota seksuaali- ja sukupuolivähemmistöihin kuuluville mahdollisuus kokoontua ja tavata muita samassa elämäntilanteessa ja viiteryhmässä olevia ihmisiä. Sateenkaarimessujen järjestäminen riippuu seurakunnasta, ja Suomessa niitä ovat järjestäneet muun muassa Kallion seurakunta, Tampereen seurakuntayhtymä Finlaysonin kirkossa, Lahden seurakuntayhtymä, Turun ja Kaarinan seurakuntayhtymä sekä Kuopion evankelis-luterilainen seurakunta Männistön kirkossa. Suomessa seksuaali- ja sukupuolivähemmistöille suunnattujen messujen puolestapuhuja on erityisesti Sateenkaariyhdistys Malkus ry. Yhdistys järjestää myös hengellistä ja elämänkatsomuksellista ryhmätoimintaa.
Sateenkaarimessuja on järjestetty myös Pride-tapahtumien yhteydessä.
Messuja on järjestetty myös muissa evankelis-luterilaisissa kirkoissa, muun muassa Ruotsissa. Tukhomassa sateenkaarimessuja ("regnbågsmässan") järjestetään säännöllisesti Sofian kirkossa. Saksassa on myös katolisia seurakuntia, jotka järjestävät sateenkaarimessujen tapaisia jumalanpalveluksia, esimerkiksi Frankfurtin Maria Hilf -seurakunta.
Nimitys "sateenkaarimessu" juontuu moniarvoisuutta kuvaavasta sateenkaarilipusta.
Rauhannummen hautausmaa

Rauhannummen hautausmaa tai Rauhanummen hautausmaa on Hyvinkään seurakunnan hautausmaa Hikiäntiellä Hausjärvellä. Toisin kuin kaksi muuta Hyvinkään hautausmaata, Rautatienrakentajien hautausmaa ja Puolimatkan hautausmaa, Rauhannummi sijaitsee etäällä Hyvinkään keskustasta Hausjärven kunnan rajalla. Se on kaupungin uusin hautausmaa ja se perustettiin vuonna 1972.
Rauhannummen siunauskappelin on suunnitellut Aarno Ruusuvuori. Hautausmaalla on myös vuonna 1974 valmistunut krematorio.
Grossstadtgeflüster

Grossstadtgeflüster on saksalainen elektropop-yhtye Berliinistä.
Yhtyeen perustivat berliiniläinen Jennifer Bender ja bremeniläinen Raphael Schalz vuonna 2003. Vuodesta 2008 myös Chriz Falk on kuulunut yhteyeeseen.
Diskografia.
Albumit
EP:t
Singlet
Feature-albumit
Biba

Biba oli brittiläinen 1960- ja 1970-luvun vähittäiskauppayritys ja muotitalo, joka kasvoi naistenvaatteiden postimyyntiliikkeestä suureksi tavarataloksi perustajiensa, aviopari Barbara Hulanickin ja Stephen Fitz-Simonin johdolla. 1970-luvun keskivaiheilla Biban uusiksi omistajiksi tulivat muotiyrittäjä Dorothy Perkins ja Dennis Day, mutta he eivät saaneet Bibaa menestymään, ja yritys lopetettiin 1980-luvun taitteessa. Biba-merkkiä on sittemmin yritetty lanseerata uudelleen ilman suurta menestystä sekä Barbara Hulanickin avulla että ilman häntä. Vuodesta 2009 Biba-merkki on ollut House of Fraser -muotiyrityksen omistuksessa.
Puolalaissyntyinen Barbara Hulanicki perusti Biban postimyyntiyritykseksi Englannin Brightonissa, jossa asuneen tätinsä luo hänen perheensä oli muuttanut Palestiinasta diplomaatti-isänsä murhan 1948 jälkeen. Ensimmäinen Biba-myymälä avattiin vuonna 1964 Lontoon Kensingtoniin. Vuonna 1967 Biba avasi liikkeen myös Pariisiin. Vuonna 1973 Hulanicki avasi Dorothy Perkinsin tuella kuusikerroksisen Big Biba -tavaratalon Kensington High Streetille. Siitä tuli pariksi vuodeksi yksi Lontoon suosituimmista matkailukohteista, kunnes se lopetettiin alkuvuodesta 1976.
"Helsingin Sanomien" Anna-Liisa Ahtiluoto kuvasi Biban vaatetyyliä vuonna 1968 sekoitukseksi 1920-luvun jazztyyliä ja 1930-luvun valuvaa pohjepituista linjaa. Vuonna 1974 saman lehden Anna-Liisa Wiikeri kuvasi Biban vasta-avattua isoa tavarataloa pelottavaksi paikaksi, joka viljelee huonoa makua ja josta puuttuu kaikkinainen kuluttajavalistus: "Ei ole tavaraselosteita, ei pesumerkintöjä, tuskin hintojakaan. Elintarvikeosastolla ovat kaikki tuotteet pakatut samanlaisiin Biban omiin tölkkeihin, teet, marmelaadit, sardiinit, mustaa ja kultaa. Ei puhettakaan että ostaja saisi selville tuotteen kilohinnan, hyvä kun ostoksen hinta selviää.”
Biba on yhtenä tapahtumapaikkana Freddie Mercurystä ja Queen-yhtyeestä kertovan elokuvan "Bohemian Rhapsody" (2018) alussa.
Kalman koura

Kalman koura on Kummitus-yhtyeen ainoaksi jäänyt singlejulkaisu, jonka Love Records julkaisi vuonna 1975.
”Kalman koura” oli Kummituksen ensimmäinen julkaisu. Jäsenet eivät paljastanut nimiään julkisuuteen, ja singlen kuvakansissa kerrotaan yhtyeestä vain sen nimi. Kappaleiden tekijäksi merkittiin ”Kele Per”, joka oli Jukka Kivistön pseudonyymi. Singlen tuotti Pave Maijanen. Äänityksissä yhtyeelle syntyi Love Recordsin johtajan Otto Donnerin kanssa erimielisyyttä siitä, miltä kauhurockin tulisi kuulostaa. Jussi Niemi pyysi Donneria laittamaan kappaleisiin kaikua, mihin Donner vastasi: ”Kuule Jussi, Pepe Willberg on Suomen paras mieslaulaja, ja hän ei käytä kaikua.” Love Records ei julkaissut Kummitusta toistamiseen, mutta syksyllä 1975 yhtye levytti pitkäsoiton "Kahdet kasvot", jonka julkaisi BASF.
Singlen ilmestyttyä lehdistö haukkui yhtyeen kuolema-aiheiset sanoitukset naiiveiksi. "Soundin" Mikko Mattlar kirjoitti vuonna 2016 julkaistussa arviossa, että singlellä soittavat muusikot ovat ammattilaisia ja sävellyksetkin kohtalaisia. ”Pelkoa levyn kuuntelu ei kuitenkaan aiheuta enää tänä päivänä, ja voi olla kyseenalaista, aiheuttiko se sitä 1970-luvullakaan. Teatraalisemman laulajan hankkiminen olisi auttanut ensi alkuun, sillä solistin vähäeleinen ja jopa flegmaattinen tulkintatapa ei oikein sovi kauhukuvilla leikittelevään tekstiin.”
Singlen kappaleet ovat mukana 2016 julkaistulla kokoelma-albumilla "Love Records. Kaikki Singlet 3".
S/S Sorsa

S/S Sorsa oli suomalainen sisävesihöyrylaiva, joka upposi 28. syyskuuta 1917 Pälkäneen Mallasvedellä. Onnettomuudessa kuoli neljä henkilöä, joista kolme oli miehistön jäseniä ja yksi matkustaja.
S/S Sorsa lähti aamulla kello neljän aikaan Pälkäneen Onkkaalasta kohti Valkeakoskea. Laivalla oli neljä miehistöön kuuluvaa ja kolme matkustajaa. Lastina oli 40 säkkiä Tampereen elintarviketoimikunnalle menossa olleita ruisjauhoja yhteensä 2 800 kiloa ja 60 hehtoa perunoita. Kovassa lastissa ollut matalalaitainen alus joutui vaikeuksiin myrskyssä Mallasvedellä heti lähdön jälkeen. Kun laiva oli päässyt puoli viiden aikaan matkan puoliväliin Äimälänkärjen ja Uutananniemen kohdalle voimakkaassa vastatuulessa, aallot alkoivat lyödä sisään laivaan ja vesi tunkeutui lopulta laivan konehuoneeseen sammuttaen höyrykattilan alta tulen. Laiva alkoi sitten vajota, vaikka sitä yritettiin keventää lastia purkamalla. Lopulta se upposi.
Onnettomuudessa kuolivat laivan kapteeni ja omistaja Aug. Prikander, lämmittäjä Onni Civil ja hänen sisarensa Linda Civil, joka oli laivassa tarjoilijana, sekä matkustajana ollut suutari Selkälä Valkeakoskelta. He olivat olleet laivan salongissa tai konehuoneessa eivätkä ehtineet poistua aluksesta sen alkaessa täyttyä vedellä. Toisen ulos vievän oven eteen oli asetettu niin paljon lastia, ettei ovea saanut auki. Laivan koneenkäyttäjä A. Vallin ja matkustajina olleet Paasi ja Lahtinen pelastuivat hyppäämällä järveen. Heidät pelasti puoli tuntia myöhemmin Onkkaalasta lähtenyt Pälkäne-laiva, joka saapui paikalle noin viiden aikaan. 
S/S Sorsa saatiin nostettua Mallasveden pohjasta 19. lokakuuta 1917 kymmenen päivän ponnistelujen jälkeen. Onnettomuuden uhrit löydettiin laivan salongista kapteeni Prikanderia lukuun ottamatta, joka löydettiin laivan käytävältä.
Chamanjirenjen lento-onnettomuus

Chamanjirenjen lento-onnettomuus tapahtui 23. marraskuuta 2018 Chamnjirenjen rinteellä, kun sisämaanlennolla ollut yksityinen pienkone törmäsi maahan noin 70 kilometriä lähtöpaikastaan. Kaikki viisi koneessa ollutta saivat surmansa. Onnettomuuden syystä ei ole vielä helmikuussa 2019 tietoa. Zimbabwen ilmailuviranomaiset eivät antaneet minkäänlaista raporttia siviili-ilmailujärjestön säädöksistä huolimatta, ja Suomen onnettomuustutkintakeskus lopetti tutkinnan seurannan maaliskuussa 2021.
Koneen matkustajat olivat suomalaisia, lentäjä zimbabwelainen. Matkustajien joukossa oli muun muassa kahden yrityksen johtajia.
Retu Kukkonen

Reino Aleksander (Retu) Kukkonen (26. toukokuuta 1903 Ruokolahti – 1. toukokuuta 1979) oli urheilujohtaja, joka toimi myös liike-elämän palveluksessa ja näytteli elokuvassa.
Henkilöhistoria.
Retu Kukkosen vanhemmat olivat kauppias Aleks Kukkonen ja Ida Maria Ikonen ja puoliso Anna Ester Hakanen. Urheiluselostaja Anssi Kukkonen on heidän poikansa. Kukkonen kävi keskikoulun 1918 ja kauppaopiston 1924. Hän työskenteli Enso Gutzeitin palveluksessa 1920–1940 edeten juoksupojasta aina apulaisosastopäälliköksi, Suomen urheiluliiton toiminnanjohtajana 1940–1952, SVUL:n osastopäällikkönä 1952–1943 ja eläköidyttyään isännöitsijänä. Kukkonen, joka harrasti nuorempana yleisurheilua, voittaen pikajuoksumestaruuksia, työskenteli myös "Urheilulehden" toimittajana, "Veikkaaja"-lehden toimitussihteerinä, "Helsingin Sanomien" avustajana, urheilukilpailujen selostajana ja joukkuejohtajana sekä monissa eri urheilun ja sanomalehtialan luottamustehtävissä.
Kukkonen esiintyi elokuvassa "On lautalla pienoinen kahvila" (1952) Hurma-Jussi -nimisenä kahvilanpitäjänä.
Varjosaari

Varjosaari (), entinen Pikku Pässi, on asumaton saari Kulosaaren ja Kivinokan välissä Helsingissä. Se mainittiin kartoissa ensimmäisen kerran 1800-luvun puolivälissä. Saaren pinta-ala on noin 0,4 hehtaaria ja pituus 80 metriä.
Varjosaaren korkein kohta on noin kahdeksan metriä merenpinnasta, ja siellä on ollut asuinrakennus, jonka rakensi 1908 saaren ensimmäinen asukas, laivanrakentaja, telakkamestari Matts Nyström. Nyström osti saaren Kulosaaren huvilakaupungilta, mutta hän ja hänen vaimonsa myivät sen syyskuussa 1918 takaisin yhteisölle. Rakennuksessa asui sen jälkeen enimmäkseen sillanvartijoita, kun Kulosaareen oli 1919 rakennettu silta. Viimeiset vakituiset asukkaat saarelta lähtivät syksyllä 1968, kesäasukkaita siellä on ollut 2000-luvullakin. Silta saarelle purettiin pois talvella 1968–1969. Huvila purettiin toukokuussa 1970, jolloin se oli jo kärsinyt vaurioita tulipalossa.
Nimi.
Saaren nimi oli Pikku Pässi 1940-luvun lopulle. Nimenmuutos tapahtui sen jälkeen, kun Kulosaaren huvilakaupunki ja samalla Pikku Pässi liitettiin vuoden 1946 alussa Helsinkiin. Nimenmuutos oli tarpeen, koska Helsingissä oli entuudestaan Lapinlahdella Iso Pässi, Pikku Pässi ja Pässinkari. Liitossaarista hautausmaana olleesta Isosta Pässistä tuli silloin Leposaari ja Pikku Pässistä Varjosaari. Ruotsinkielisiksi nimiksi tuli Vilan ja Skuggan.
Nils Frykman

Nils Frykman (20. lokakuuta 1842 Sunne, Värmlanti, Ruotsi – 30. maaliskuuta 1911 Minneapolis, Yhdysvallat) oli kansakoulunopettaja Sunnessa, saarnaaja muualla Ruotsissa ja Yhdysvalloissa, virsirunoilija ja säveltäjä.
Frykman opiskeli kansakouluopettajaseminaarissa Karlstadissa 1866 ja valmistui kansakoulunopettajaksi 1868. Hän toimi opettajana muun muassa Grumsissa ja Norrköpingissä, kunnes hänestä tuli opettaja kotipitäjäänsä Sunneen. Frykman sai vaikutteita Ruotsin lähetysliiton (Svenska Missionsförbundet) perustajalta ja johtajalta Paul Waldenströmiltä. Hän kannatti waldenströmiläistä sovituskäsitystä, osallistui maallikoiden johtamiin ehtoollisen viettoihin, ei antanut kastaa lapsiaan Ruotsin kirkon jäseneksi, ja siten hän joutui erimielisyyksiin kouluasioita tuolloin johtaneiden viranomaisten, tuomiokapitulin ja piispan kanssa. Frykman sai varoituksia muun muassa piispantarkastuksessa 1880 waldenströmiläisen ehtoolliskäsityksensä takia. 1882 hän ei tuonut lastaan kastettavaksi, ja se johti uuteen varoitukseen.
Kun Frykman ei luopunut kannastaan, hän erosi opettajan virasta ja toimi matkasaarnaajana Värmlannissa, kunnes hänet kutsuttiin saarnaajaksi Chicagoon ja hän muutti Yhdysvaltoihin Minnesotaan 1899, jossa hän toimi saarnaajana vuoteen 1907 saakka. 
Frykman alkoi kirjoittaa hengellisiä lauluja 34-vuotiaana, ja hän sävelsi myös laulujaan. Ruotsissa häntä on kuvattu kristillisen ilon laulajaksi. 
Ruotsin kirkon virsikirjassa on kuusi hänen virttään, joista yhdellä on myös hänen kirjoittamansa sävelmä. Ne ovat kaikki virsikirjan ekumeenisessa osassa. Hänen virsiään on useissa muissa Ruotsin virsikirjoissa. Vain muutama hänen laulunsa on tunnettu Suomessa. Yhtään hänen lauluaan ei ole Suomen evankelis-luterilaisen kirkon virsikirjassa, vaan niitä on julkaistu Hengellisiä lauluja ja virsiä -kirjassa ja ns. vapaitten suuntien laulukirjoissa, kuten Hengellinen laulukirja.
Vilppulan junaonnettomuus 1919

Vilppulan junaonnettomuus tapahtui 5. lokakuuta 1919 Vilppulan rautatieasemalla heti puolenyön jälkeen kello 0.11, kun pohjoisesta päin tulossa ollut valtion halkojuna törmäsi ratapihalla hevoskuljetusvaunuun, jossa oli Tampereen markkinoilta tuotuja hevosia hoitajineen. Onnettomuudessa kuoli kolme ihmistä ja lisäksi neljä vaunussa ollutta hevosta sai surmansa.
Tampereelta edellisenä iltana kello 19.35 lähteneen pikatavarajunan oli määrä kohdata pohjoisesta tulossa ollut halkojuna Kolhon rautatieasemalla, mutta pikatavarajunan myöhässä olon takia kohtaamispaikaksi vaihtui Vilppula, jonne pikatavarajuna jäi odottamaan halkojunan tuloa. Ratapihalla oltiin myös siirtämässä Vilppulaan pikatavarajunan mukana tullutta hevoskuljetusvaunua pääraiteen kautta purkamispaikalle. Halkojunan oli tarkoitus mennä ratapihan kolmannelle raiteelle, mutta vaihdemiehen nukahtamisen takia juna tulikin pääraiteelle, jolle hevoskuljetusvaunu sillä hetkellä oli siirtymässä. Törmäyksessä halkojunan veturi nosti kevyen hevoskuljetusvaunun pystysuoraan ylös niin, että vaunun toinen pyöräpari irtosi pudoten kiskojen päälle. Tällöin myös halkojunan veturi suistui raiteilta työntäen ratapölkkyjä edellään kasaan noin 25 metrin matkalta, kunnes veturi pysähtyi vajotessaan maahan akseleitaan myöten.
Onnettomuudessa kuolivat hevoskuljetusvaunussa olleet torpparinpoika Hugo Niininoro ja torppari Aug. Korpela sekä halkojunan veturin apulämmittäjä S. Tammela. Vaunussa olleista viidestä hevosesta kolme kuoli heti ja yksi sai niin pahoja vammoja, että se jouduttiin lopettamaan. Viides hevonen pääsi karkaamaan vaunusta ja sai vain lieviä vammoja. Halkojunan veturi n:o 606, hevoskuljetusvaunu ja yksi propseilla lastattu avovaunu rikkoutuivat pahoin ja lisäksi rataa rikkoontui 30 metrin matkalta. Rata saatiin kuitenkin korjattua kahden tunnin aikana niin että junat pääsivät ohittamaan Vilppulan.
Onneettomuuden aiheuttanut vaihdemies Mäkelä kielsi aluksi saaneensa käskyn ohjata halkojuna kolmannelle raiteelle pääraiteen sijasta ja väitti asemalta vaihdekoppiin tulleen puhelinyhteyden olleen epäkunnossa, mutta hän tunnusti sitten nukkuneensa vaihdekopissa ja onnettomuuden jälkeen katkaisseensa itse puhelinjohdon. Alustavan kuulustelun vaihdemies vangittiin.
Estsanatlehi

Estsanatlehi tai Estanatlehi ("muuttuva nainen") on navajojen hedelmällisyyden jumalatar, jota pidetään usein navajojen jumalista kaikkein voimakkaimpana, sillä hän pysyy ikuisesti nuorena. Perimätiedon mukaan Estsanatlehi luotiin pienestä turkoosista, johon suuret jumalat istuttivat rituaalillaan elämän. Estsanatlehi käytti maissijauhoa ja rinnoistaan tullutta pölyä luodakseen navajojen esivanhemmat.
Estsanatlehi on jumalatar Yolkaiestanin sisar ja jumala Tsohanoain puoliso sekä sodanjumala Nayenezganin äiti. Sanotaan, että Estsanatlehi asuu lännessä ja on luonteeltaan hyväntahtoinen. Hän lähettää kesäisin kevyitä sateita ja keväisin lämpimiä ja leutoja tuulia.
Karhoinen

Karhoinen on kaupunginosa ja kylä Ikaalisissa. Järjestysnumeroltaan se on Ikaalisten 12. kaupunginosa. Se sijaitsee noin 4 kilometrin päässä Ikaalisten keskustasta.
Kirjokiven junaonnettomuus

Kirjokiven junaonnettomuus voi tarkoittaa seuraavia onnettomuuksia:
Annabelle Comes Home

Annabelle Comes Home on vuonna 2019 ensi-iltansa saanut Gary Deubermanin ohjaama yhdysvaltalainen kauhuelokuva. Elokuva on "Kirottu-universumin" kuudes elokuva ja toimii jatko-osana elokuville "Annabelle" (2014) ja "" (2017). Pääosissa ovat Mckenna Grace, Madison Iseman, Katie Sarife, Patrick Wilson ja Vera Farmiga. Elokuva sai ensi-iltansa 26. kesäkuuta 2019.
Juoni.
Demonologit Ed ja Lorraine Warren takavarikoivat mystisiä väkivaltaisia ilmiöitä aiheuttaneen Annabelle-nuken kahdelta hoitajalta, Debbieltä ja Camillalta. Matkalla Warrenien talolle nukkeen kiinnittynyt demoni yrittää houkutella henkiä tappamaan Edin, mutta Ed selviää ja Annabelle lukitaan lasikaappiin samaan huoneeseen muiden Warrenien keräämien artefaktien keskelle, isä Gordonin siunatessa kaapin, jotta nuken pahuus ei pääsisi vapaaksi
Jonkin ajan kuluttua Warrenit lähtevät tutkimaan toista tapausta ja tytön nimeltä Mary Ellen jäädessä näiden tyttären Judyn lapsenvahdiksi. Koulussa Judy huomaa kuinka erään papin henki alkaa seurata häntä. Mary Ellenin ystävä Daniela Rios saapuu luvatta Warrenien talolle, koska on salaa kiinnostunut kuolleiden kanssa kommunikoimisesta, kuten kuolleen isänsä. Hän löytää artefaktihuoneen, mutta tulee samalla avanneeksi Annabellen lasikaapin ja unohtaa ennen lähtöään lukita sen uudelleen. Illalla myös muut henget alkavat vapautua ja terrorisoida taloa Annabellen lisäksi, kuten lautturi, morsian, Feeley Meeley -lautapeli ja musta Shuck-koira.
Mary Ellenin ihastus Bob Palmeri saapuu talolle yrittäen tehdä tähän vaikutuksen, mutta joutuu Shuckin hyökkämäksi ja piiloutuu Warrenien takapihalle. Lautturin jahdatessa Mary Elleniä, Judy kohtaa huoneessaan Annabellen. Daniela oli aiemmin lähtenyt, mutta palaa takaisin artefaktihuoneen avaimet mukanaan. Artefaktihuone lukitsee hänet sisäänsä, siellä olevan pianon sekä lähitulevaisuutta ennustavan television kummitellessa hänelle. Hän löytää myös surijan riipuksen ja näkee isänään esiintyvän pahan hengen. Juuri kun hän on kummittelevan television ennustamana tarttumassa kirottuun puhelimeen, Judy ja Mary Ellen saapuvat ja estävät häntä.
Judy selittää, että henget voi pysäyttää vain lukitsemalla Annabelle takaisin kaappiin. Bob palaa ja suojelee Judya Shuckilta, Danielan joutuessa morsiamen riivaamaksi. Papin henki opastaa Mary Ellenin ja Judyn lautturin luokse ja he löytävät lasikaapin avaimen. Feeley Meeleystä ilmestyvät demoniset kädet hyökkäävät, mutta Judy käynnistää videonauhan Edistä käyttämässä manausta morsiameen. Daniela vapautuu riivauksestaan ja Annabelle saadaan lukittua takaisin kaappiin. Samalla muut henget rauhoittuvat ja palaavat horrokseen.
Ed ja Lorraine palaavat seuraavana aamuna ja tytöt kertovat yön tapahtumista. Lorraine antaa Danielan pitää surijan riipuksen ja välittää myös lohduttavan viestin Danielan isältä. Lopuksi kaikki juhlivat yhdessä Judyn syntymäpäivää.
Julkaisu.
"Annabelle Comes Home" sai ensi-iltansa 26. kesäkuuta 2019. Alun perin elokuvan suunniteltiin saavan ensi-iltansa 3. heinäkuuta 2019. Maaliskuussa 2019 New Line Cinema julkaisi teaserin, jossa paljastettiin elokuvan virallinen nimi.
Abiristeily

Abiristeily on Tähtiportin neljäs studioalbumi, joka julkaistiin 10. toukokuuta 2019. Se julkaistiin ainoastaan vinyyliformaatissa, joista 300 kappaletta mustana ja 200 kappaletta sinisenä vinyylinä.
Luolastoroolipeli

Luolastoroolipeli () ovat roolipelien alalaji, joka keskittyy labyrinttimaisessa suljetussa luolastossa tai tyrmässä liikkumiseen. Lajityyppiä esiintyy sekä tietokoneroolipeleissä että pöytäroolipeleissä.
Lajityyppiin kuuluvat monimutkaiset sokkeloiset luolastot joita pelaajat toisinaan seuraavat kynällä ja paperilla pelatessaan.
Lajityyppiin on vaikuttanut ehkä eniten "Dungeons and Dragons" (1974). Will Crowtherin "Colossal Cave Adventure" (1976) loi interaktiivisen fiktion lajityypin tietokoneille. 
Tietokoneroolipelit.
Tietokoneroolipeleissä varhaisia lajityypin edustajia ovat Apple II:lle julkaistu "Beneath Apple Manor" (1978) sekä UNIX-koneille kehitetty "Rogue" (1980).
Esimerkkejä lajityypistä ovat videopelit kuten "Nethack", "Dungeon Master" ja "Legend of Grimrock".
"Dungeon Masteria" pidetään yhtenä merkittävimmistä tietokoneroolipeleistä.
Jääpallon Allsvenskan-kausi 2004–2005

Kaudella 2004-2005 Ruotsin jääpallon pääsarja pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.
Loppuottelussa Uppsalassa kohtasivat runkosarjan eli Elitserienin kolmonen Edsbyns IF ja nelonen Sandvikens AIK. Ottelu päättyi Edsbyn 6-4 voittoon.
Pudotuspelit.
Neljännesvälierät.
Ensi vaiheessa Elitserienin neljä heikointa ja Superallsvenskanin neljä parasta pelasivat keskenään selvittääkseen paikkaa puolivälieriin Elitserienin neljän parhaan vastustajaksi.
Loppuottelu.
20.3.2005 Studenternas IP, Uppsala Yleisöä: 
Karsinnat.
Alkukarsinnat.
Gripen Trollhättan BK ja Ljusdals BK jatkoon.
Loppukarsinnat.
Katrineholm SK ja Ljusdals BK nousivat Allsvenskaniin.
Shang-Chi

Zheng Shang-Chi on Marvel Comics -kustantamon sarjakuvissa esiintyvä kuvitteellinen kungfu-mestari. Steve Englehartin ja Jim Starlinin luoma hahmo esiintyi ensi kerran vuonna 1973 "Special Marvel Edition" -sarjakuvalehden numerossa 15. Shang-Chi on useiden kungfu- ja wushu-taistelutyylien ylivertainen mestari ja hallitsee myös useiden aseiden kuten gun-sauvan, nunchakun ja jian-miekan käytön. Myöhemmin Shang-Chi sai kosmisesta säteilystä itselleen väliaikaisesti yhden supervoiman: kyvyn kopioida itsensä.
Hahmon fiktiivinen historia.
Shang-Chi syntyi Hunanin maakunnassa Kiinassa. Hänen isänsä oli Fu Manchu (myöhemmissä tarinoissa oikealta nimeltään Zheng Zu), kiinalainen verenhimoinen rikollinen ja velho, joka yritti maailmanvalloitusta. Shang-Chin äiti oli amerikkalainen ja Fu Manchu valitsi hänet vaimokseen tämän geenien vuoksi. Shang-Chi opiskeli itsepuolustuslajeja jo nuorella iällä ja uskoi isänsä olevan hyväntahtoinen mies. Hänet lähetettiin 19-vuotiaana Lontooseen salamurhaamaan tohtori Petrie, jota Fu Manchu väitti pahaksi ja uhaksi maailmanrauhalle. Petrien salamurhan jälkeen, Fu Manchun arkkivihollinen Sir Denis Nayland Smith paljasti Shang-Chille Fa Manchun todellisen luonteen. Tavattuaan New Yorkissa äitinsä ja kuultuaan tältä totuuden isänsä luonteesta, Shang-Chi taisteli tiensä Fu Manchun New Yorkin tukikohtaan, julistaen isänsä vihollisekseen ja vannoen pysäyttävänsä hänen pahat aikeensa. Shang-Chi kohtasi taistelussa adoptioveljensä Midnightin, ja tapasi myös ensimmäisen liittolaisensa Black Jack Tarrin. Shangi-Chistä tuli myös Sir Denis Nayland Smithin liittolainen ja taisteli Fu Manchun Si-Fan -salamurhaajia vastaan. Hän perusti Smithin, Tarrin, Restonin ja Wun kanssa Freelance Restorations Ltd.:n, joka toimi Stormhavenin linnassa, Skotlannissa. Kun Fu Manchun luultiin lopulta kuolleen, syyllisyyttä tunteva Shang-Chi erosi Freelance Restorationsista ja vetäytyi kaukaiseen Yang-Tinin kylään, Kiinaan, elämään kalastajana.
Jonkin ajan kuluttua Shang-Chi palasi Kiinasta ja liittoutui jälleen Tarrin, Restonin ja Wun kanssa taistellakseen Argusin terroristiryhmää vastaan, jonka seurauksena Yhdysvallat alkoi suhtautua aggressiivisemmin kaikkia terroristeja vastaan. Saadakseen tietoja Argus kidutti Wu’ta ja leikkasi hänen vasemman kätensä jättääkseen viestiin. Shang-Chi ja muut pelastivat hänet ennen kuin sai annokseen hitaasti etenevää myrkkyä. Mutta ennen kuin myrkky ehti tappaa, hän parantui Fu Manchun kehittämällä elämäneliksiirillä.
Shang-Chi liittyi myöhemmin Vuokrasankareihin, mutta kieltäytyi tappamasta Humbugia, joka oli kääntynyt Broodien puolelle ja manipuloinut Colleen Wingiä ja Tarantulaa. Shang-Chi kuitenkin lopulta vääntää hänen niskansa ja jättää katatonisen Tarantulan häpeämään omia murhanhimoisia tekojaan.
Shang-Chi liittyy myös MI6:een ja yhdessä MI13:n Pete Wisdomin kanssa taisteluun Walesin Lohikäärmettä vastaan. Lohikäärme oli menettänyt muistinsa ja ryhtynyt rikollisjohtajaksi. Wisdom kertoi Shang-Chille, että lohikäärme vapautuisi, jos saisi muistinsa takaisin, mutta tämä paljastui myöhemmin valheeksi. Myöhemmin hän alkoi myöhemmin kouluttaa nuorta Killravenia.
Turkin–Armenian sota

Turkin–Armenian sota oli Turkin ja Armenian ensimmäisen tasavallan välinen konflikti vuoden 1920 syksynä. Armenian miehitettyä alueita Turkin itäosasta, Kâzim Karabekirin johtamat turkkilaisjoukot valtasivat alueet takaisin ja löivät Armenian.
Turkin voiton jälkeen Neuvostoliitto miehitti Armenian.
SharpTone Records

SharpTone Records on yhdysvaltalainen itsenäinen metallimusiikkiin erikoistunut levy-yhtiö. Sen perusti Nuclear Blastin toimitusjohtaja Markus Staiger ja Sumerian Recordsin varapresidentti Shawn Keith. Levy-yhtiön tunnetuimpia yhtyeitä ovat Crystal Lake, We Came As Romans ja While She Sleeps.
Levy-yhtiö keskittyy musiikillisesti enemmän metalcore- ja post-hardcore-puoleen metallimaailmassa.
Sigurd Portin

Sigurd Johannes Portin (13. huhtikuuta 1906 Pietarsaari – 15. kesäkuuta 1979) oli suomalainen päätoimittaja ja toimitusjohtaja.
Portinin vanhemmat olivat kansakoulunopettaja Petter August Portin ja Maria Matilda Westerlund. Hän pääsi ylioppilaaksi 1928 ja valmistui valtiotieteen kandidaatiksi 1933. Portin opiskeli myös Ruotsissa ja Englannissa.
Portin oli taloustoimittajana Hufvudstadsbladet-lehdessä 1933–1937 ja Mercator-lehdessä 1937. Hän oli Åbo Tidnings och Tryckeri Ab:n toimitusjohtajana vuodesta 1938 alkaen ja toimi Åbo Underrättelser-lehden päätoimittajana 1938–1957. 
Maaliskuussa 1939 Turun raastuvanoikeus tuomitsi Portinin Åbo Underrättelser-lehden vastaavana toimittajana 8 000 markan sakkoihin halventavasta ja vääristellystä kirjoituksesta ja määräsi lehden 13. tammikuuta 1939 ilmestyneen numeron menetetyksi. Kyseisessä lehden numerossa ilmestyneessä pakinassa oli käytetty Helsingin yliopistosta halventavaa sanontaa ja väitetty yliopiston alentuneen antamaan dosenttistipendin oikeusneuvos Yrjö Hakuliselle. Portinia ja lehteä vastaan nostettiin syyte oikeusministeriön määräyksestä. 
Sigurd Portin oli naimisissa vuodesta 1934 Rauha Junttilan (1905–1988) kanssa.